**Zápisnica z ustanovujúceho zasadnutia Obecného zastupiteľstva konaného dňa**

**28. novembra 2022 o 17.00 hod. v sále KD v Hrabovke**

**Prítomní:** Marta Kunová, novozvolená starostka , Eva Mráziková, doterajšia starostka obce

**Poslanci:** Mgr. Marta Bulejková, Ing. Lukáš Čičo, Ivan Čulen, Ing, Maroš Plško

**Hlavná kontrolórka:** Ing. Katarína Orságová

**Predseda MVK v Hrabovke:** Ing. Karin Plšková

**Pracovníčka obecného úradu:** Mgr. Janka Štefánková

**Hostia:** Lukáš Hamaj, Michal Jakab, Zdenko Vrzala, Ing.Peter Hladký

**Program:**

**1. Slávnostná časť**

a) Otvorenie zasadnutia

b) Určenie zapisovateľa a overovateľov zápisnice

c) Oznámenie o výsledku voľby starostu a volieb do obecného zastupiteľstva obce Hrabovka, odovzdanie osvedčení o zvolení novozvolenému starostovi a poslancom novozvoleného obecného zastupiteľstva

d) Zloženie sľubu novozvoleného starostu obce, prevzatie insígnií a prevzatie vedenia ustanovujúceho zasadnutia novozvoleným starostom

e) Zloženie sľubu poslancov novozvoleného obecného zastupiteľstva

f) Príhovor novozvolenej starostky

**2. Schválenie programu ustanovujúceho zasadnutia**

**3. Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva – zástupca starostky**

**4. Zriadenie komisií, určenie náplne ich práce, voľba ich predsedov a členov**

**5. Určenie platu starostu obce**

**6. Diskusia**

**7. Záver**

Slávnostná časť:

**a) Otvorenie zasadnutia**

Ustanovujúce zasadnutie obecného zastupiteľstva bolo zahájené hymnou Slovenskej republiky. Zasadnutie otvorila a viedla doterajšia starostka obce Eva Mráziková.

**b) Určenie zapisovateľa a overovateľov zápisnice**

Starostka určila zapisovateľku a overovateľov zápisnice z ustanovujúceho zasadnutia obecného zastupiteľstva.

Overovatelia: Ing. Lukáš Čičo, Ing. Maroš Plško

Zapisovateľka: Mgr. Janka Štefánková, pracovníčka obecného úradu

**c) Oznámenie o výsledku voľby starostu a volieb do obecného zastupiteľstva obce Hrabovka, odovzdanie osvedčení o zvolení novozvolenému starostovi a poslancom novozvoleného obecného zastupiteľstva**

Predsedníčka miestnej volebnej komisie Ing. Karin Plšková oznámila prítomným poslancom a hosťom oficiálne výsledky komunálnych volieb, ktoré sa uskutočnili dňa 29. októbra 2022 a zároveň odovzdala novozvolenej starostke a novozvoleným poslancom obecného zastupiteľstva osvedčenia o zvolení do obecného zastupiteľstva. Pri odovzdaní novozvolená starostka a novozvolení poslanci podpísali čestné vyhlásenie k nezlúčiteľnosti funkcií, ktoré tvorí prílohu tejto zápisnice.

**d) Zloženie a podpísanie sľubu novozvoleného starostu**

Na základe vyhlásených výsledkov komunálnych volieb novozvolená starostka Marta Kunová zložila a podpísala slávnostný sľub a doterajšia starostka pani Eva Mráziková jej odovzdala insígnie obce. Týmto aktom sa novozvolená starostka Marta Kunová ujala svojho mandátu.

**e) Zloženie sľubu poslancov novozvoleného obecného zastupiteľstva**

Starostka obce pani Marta Kunová predniesla sľub poslancov novozvoleného obecného zastupiteľstva a vyzvala novozvolených poslancov k podpísaniu slávnostného sľubu. Na volebné obdobie 2022-2026 boli zvolení nasledovní poslanci:

Mgr. Marta Bulejková

Ing. Lukáš Čičo

Ivan Čulen

Eva Mráziková

Ing. Maroš Plško

Poslanci sa týmto aktom ujali svojho mandátu.

**f) Príhovor starostky**

Na záver slávnostnej časti sa prítomným prihovorila novozvolená starostka obce pani Marta Kunová, ktorá v krátkosti poďakovala svojim voličom a zároveň nových poslancov vyzvala k spolupráci pri riadení chodu obce tak, aby cieľom bola spokojnosť všetkých občanov Hrabovky.

**2. Schválenie programu ustanovujúceho zasadnutia**

Starostka obce Marta Kunová predniesla program ustanovujúceho zasadnutia v znení:

3. Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva – zástupca starostky

4. Zriadenie komisií, určenie náplne ich práce, voľba ich predsedov a členov

5. Určenie platu starostu obce

6. Diskusia

7. Záver

Predložený návrh programu prítomní poslanci jednohlasne **schválili**.

**Hlasovanie:**

**Za: 5 Proti : 0 Zdržal sa: 0**

**3. Poverenie poslanca obecného zastupiteľstva, ktorý bude oprávnený zvolávať a viesť zasadnutie obecného zastupiteľstva – zástupca starostky**

V zmysle § 12b ods. 2,3,5 a 6 zákona č. 369/1990 Zb. o obecnom zriadení v znení neskorších predpisov navrhla starostka poveriť poslanca Ing. Maroša Plška ako poslanca, ktorý bude oprávnený zvolávať a viesť zasadnutie obecného zastupiteľstva a zároveň bude zástupcom starostky. Prítomní poslanci hlasovaním schválili predložený návrh starostky obce a poverujú poslanca Ing. Maroša Plška za podmienok v citovaných ustanoveniach Zákona o obecnom zriadení zvolať a viesť zasadnutie obecného zastupiteľstva.

**Hlasovanie:**

**Za: 3 Proti:** 0  **Zdržal sa: 2**

**4. Zriadenie komisií určenie náplne ich práce, voľba predsedov a členov**

Starostka predložila prítomným poslancom nasledovný návrh na zriadenie komisií:

a) Obecné zastupiteľstvo obce Hrabovka v zmysle zákona č.369/1990 Zb. o

obecnom zriadení v znení neskorších predpisov, § 15 ods.3 vymedzuje náplň

**Komisie stavebnej a životného prostredia** nasledovne:

**1.** Spracúva a predkladá stanoviská k investičným zámerom na území obce, k návrhom

územného plánu zón obce zabezpečovaným územnoplánovacím podkladom, k návrhom

investičných akcií z prostriedkov obce, k návrhom na riešenie bytovej výstavby v obci, k

spôsobu realizácie výstavby, údržby a správy miestnych komunikácií, verejných

priestranstiev, cintorínu a nehnuteľností, ktoré sú v majetku obce.

**2.** Posudzuje problematické žiadosti o stavebné povolenie na všetky druhy stavieb

Rieši sťažnosti občanov ohľadom stavieb alebo stavebných úprav, podáva stavebnému úradu

podnety na prerokovanie priestupkov a ukladanie pokút.

**3**. Spracováva priority trvalo udržateľného rozvoja obce.

**4**. Navrhuje spracovanie koncepcie ochrany prírody aj pamiatok na území obce.

**5**. Odporúča stanovisko k návrhom dohôd o prenájme nehnuteľného majetku obce s ohľadom

na účel využitia a stavebno-technického riešenia.

**6.** Podieľa sa na výberových konaniach – súťažné podklady –stanovuje technické špecifikácie

so zameraním na stavebné objekty.

**7.** Vyjadruje sa k nakladaniu s odpadmi.

**8**. Výruby drevín – odporúča stanoviská k zložitejším prípadom

**9.** Náhradná výsadba v obci - odporúča a navrhuje plochy a druhové zloženie.

**10**. Koncepčná tvorba zelene – odporúča spôsob ochrany zelene.

**11**. Spolupracuje s obcou pri príprave a realizácii dopravných stavieb na území obce a

vyjadruje sa k rozhodujúcim stavbám obecného charakteru.

**12**. Kontroluje stav miestnych komunikácií, navrhuje formy ich opravy, údržby a odvodnenia

**13**. Spracúva a predkladá stanoviská k návrhom organizácie dopravy na území obce, k návrhom

závažnejších dopravných úprav a dopravného značenia, k požiadavkám na záber a užívanie

verejného priestranstva väčšieho a závažnejšieho rozsahu, k vyhradeniu parkovacích miest

na území obce

**14**. Spracúva a predkladá stanoviská v oblasti životného prostredia, odpadového a vodného

hospodárstva, ochrany ovzdušia, starostlivosti o zeleň, ochranu prírody a krajiny

**15**. Pripravuje podklady pre verejné obstarávanie v danej oblasti

**16**. Plní i ostatné úlohy uložené komisii uzneseniami obecného zastupiteľstva a

v potrebnom rozsahu spolupracuje s ostatnými komisiami obecného zastupiteľstva.

Za predsedu tejto komisie bol navrhnutý poslanec Ing. Maroš Plško, členovia: Ivan Čulen a Ing. Peter Hladký. Starostka dala hlasovať o zložení komisie, poslanci návrh **schválili.**

**Hlasovanie:**

**Za: 4 Proti: 1**  **Zdržal sa: 0**

b) Obecné zastupiteľstvo obce Hrabovka v zmysle zákona č.369/1990 Zb. o

obecnom zriadení v znení neskorších predpisov, § 15 ods.3 vymedzuje náplň

**finančnej komisie** nasledovne:

1. Pomoc pri príprave návrhu rozpočtu podľa rozpočtovej skladby a rozpočtových

pravidiel

2. Kontrola plnenia rozpočtu a jeho čerpania podľa rozpočtovej skladby,

3. Vypracovanie návrhu finančného krytia podujatí na základe projektov predložených OZ,

preverovanie možností získavania finančných zdrojov pre rozvojové aktivity,

4. Zhodnocovanie finančnej návratnosti jednotlivých projektov,

5. Vyjadrenie stanoviska k zámerom obce z finančného hľadiska pred prerokovaním OZ,

vykonáva kontrolnú činnosť zameranú na opodstatnenosť a účelnosť použitia finančných

prostriedkov obce.

6. Príprava návrhu zmien v rozpočte obce,

7. Spolupráca s ostatnými komisiami a ďalšie úlohy vyplývajúce z uznesení OZ,

8. Kontroluje spôsob realizácie uznesení zastupiteľstva a dodržiavanie VZN v

pôsobnosti komisie

9. Vyjadruje sa osobitne k VZN týkajúcich sa nakladania s majetkom obce, resp. iným

materiálom majúcim dopad na rozpočet obce

10. Získava a prerokováva poznatky, informácie o činnostiach s negatívnym dopadom na

obec, navrhuje opatrenia a dáva podnety na riešenie

11. Zaujíma stanoviská k návrhu záverečného účtu obce

12. Zaujíma stanoviská k návrhom na predaj, prenájom, či kúpu majetku obce, zaujíma

stanoviská k zásadám hospodárenia a nakladania s majetkom obce.

13. Zaujíma stanoviská k návrhom VZN o miestnych daniach a poplatkoch

14. Zaujíma stanoviská k návrhom VZN , ktoré súvisia s finančnou , príp. majetkovou

agendou obce

15. Zaujíma stanoviská pred rozhodnutím o prijatí úveru alebo pôžičky

16. Predkladá OZ návrh na rozdelenie dotácií z rozpočtu obce

17. Pomáha pri odhaľovaní nových zdrojov a rezerv miestnych daní a poplatkov za účelom

zvýšenia príjmovej časti rozpočtu

18. Navrhuje úpravy odmeňovania poslancov a ďalších volených orgánov obce a zástupcu

starostu obce a kontroluje ich dodržiavanie

19. Vyjadruje sa k návrhu odmeňovacieho poriadku pracovníkov obecného úradu a

kontroluje jeho dodržiavanie

Za predsedu finančnej komisie bola navrhnutá poslankyňa Mgr. Marta Bulejková, členovia: Eva Hladká, Beáta Fajbíková.

**Hlasovanie:**

**Za:** 4 **Proti:** 1 **Zdržal sa:** 0

**Komisia kultúry, školstva a športu**

Obecné zastupiteľstvo obce Hrabovka v zmysle zákona č.369/1990 Zb. o

obecnom zriadení v znení neskorších predpisov, § 15 ods.3 vymedzuje náplň

komisie pre kultúru, vzdelávanie mládeže a šport nasledovne:

1. Sleduje napĺňanie a vyhodnocuje realizačný program v oblasti kultúry.

2. Organizačne napomáha pri organizovaní celo-obecných spoločenských a

kultúrnych podujatí.

3. Pripravuje projekty postupného oživovania spoločenského života v obci.

4. Posudzuje oprávnenosť žiadostí o dotáciu v zmysle platného VZN obce.

5. Vyjadruje sa k činnosti kultúrnych a spoločenských organizácií v obci.

6. Vyvíja aktivity na podporu aktívneho cestovného ruchu.

7. Organizuje kultúrno-spoločenský život v obci v rámci plánu kultúrnych podujatí pre

príslušný rozpočtový rok.

8. Navrhuje obecnému zastupiteľstvu akcie a požiadavky na finančné zabezpečenie

kultúrnych, športových a voľnočasových podujatí vrátane poverenia zodpovedného

organizátora podujatia.

9. Dbá na organizovanie kultúrnych akcií a podujatí umožňujúcich kultúrne vyžitie pre

všetky vekové a hodnotovo orientované skupiny obyvateľov

10. Koordinuje činnosť záujmových a občianskych združení, spoločenských organizácií na

zabezpečovaní kultúrno-spoločenských podujatí organizovaných v obci a podporovaných

z rozpočtu obce.

11. Napomáha udržiavaniu tradícií a zvykov v obci, rozširuje počet podujatí pre príslušné

vekové skupiny občanov.

12. Vyjadruje sa k činnosti obce pri zabezpečovaní organizovanej i neorganizovanej,

individuálnej a skupinovej činnosti súvisiacej s telesnou výchovou, športovou, turistickou

a pohybovou rekreačnou aktivitou občanov

13. Spolupôsobí pri koordinácii jednotlivých kolektívov záujmovo–umeleckej činnosti a

organizácií na území obce pri zabezpečovaní rozvoja kultúry v obci

14. Organizuje rôzne kultúrne a spoločenské podujatia pri výročiach obce

15. Spolupôsobí pri tvorbe a napĺňaní koncepcie kultúry a kultúrnych podujatí

Za predsedu komisie pre kultúru, vzdelávanie mládeže a šport navrhuje poslanca Ivana Čulena a členovia: Michaela Peťovská a Barbora Fodorová.

**Hlasovanie:**

**Za:** 4 **Proti:** 1  **Zdržal sa:** 0

K návrhom jednotlivých komisií podala námietku poslankyňa Eva Mráziková, ktorá nesúhlasí so spôsobom, akým boli návrhy spracované. Napriek tomu, že je poslankyňou, nebola prizvaná na rokovanie o komisiách a ani zaradená do žiadnej komisie.

**10. Určenie platu starostu obce**

V úvode starostka požiadal obecné zastupiteľstvo v Hrabovke v zmysle § 11 ods.4

písm. i /o skrátenie schváleného úväzku starostu obce na polovicu. Od výšky úväzku bude sa odvíjať aj plat starostu.

Plat starostu je určený zákonom 253/1994 Z. z. o platových pomeroch starostov obcí ako násobok priemernej mesačnej mzdy zamestnanca za predchádzajúci kalendárny rok. Plat sa zaokrúhľuje na eurocenty nahor. Dňom 1. decembra 2018 nadobudla účinnosť novela zákona č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov, ktorou sa menia koeficienty (- násobky) pre výpočet platu, ďalej násobky pre výpočet výšky odstupného ako i zmena maximálneho percentuálneho navýšenia platu. V zmysle tohto zákona plat starostky obce Hrabovka je od nástupu do funkcie pre nové volebné obdobie určený ako 1,65 násobok priemernej mesačnej mzdy zamestnanca za predchádzajúci kalendárny rok. Obecné zastupiteľstvo v Hrabovke nenavyšuje  plat starostky a na základe tohto patrí jej zákonný plat vo výške 1,65 násobku priemernej mzdy v zmysle novely zákona 253/1994 Z. z. platnej od 1.12.2018 , ktorý bude prerátaný na schválený úväzok starostky 50 %.

Predloženú žiadosť starostky obce poslanci **schválili** s tým, že odmeňovanie poslancov a komisií bude doriešené na nasledujúcom zastupiteľstve.

**Hlasovanie:**

**Za: 4 Proti: 0**  **Zdržal sa: 1**

**6. Diskusia**

V diskusii sa prihlásil poslanec Ing Maroš Plško, ktorý za všetkých volených funkcionárov poďakoval za účasť občanov na ustanovujúcom zasadnutí a prejavenú dôveru, ktorú im prejavili občania vo voľbách.

**7. Záver**

Na záver poďakovala starostka všetkým prítomným za účasť na ustanovujúcom zasadnutí obecného zastupiteľstva a zasadnutie ukončila.

**Obecné zastupiteľstvo v Hrabovke**

**UZNESENIA**

**z ustanovujúceho zasadnutia obecného zastupiteľstva obce Hrabovka konaného dňa**

**28. novembra 2022 o 17.00 hod. v sále KD v Hrabovke**

**Uznesenie č. 1/2022**

Obecné zastupiteľstvo v Hrabovke

**a) b e r i e n a  v e d o m i e**

1. výsledky voľby starostky a volieb obecného zastupiteľstva,
2. vystúpenie novozvolenej starostky

**b) k o n š t a t u j e, ž e**

1. novozvolená starostka obce Marta Kunová zložila a podpisom potvrdila

zákonom predpísaný sľub starostu obce,

1. zvolení poslanci obecného zastupiteľstva zložili a podpisom potvrdili zákonom predpísaný sľub poslanca obecného zastupiteľstva.

V Hrabovke, 28.11.2022

Marta Kunová

starostka obce

**Uznesenie č. 2/2022**

Obecné zastupiteľstvo v Hrabovke **schvaľuje** program ustanovujúceho zasadnutia obecného zastupiteľstva.

V Hrabovke, 28.11.2022

Marta Kunová

starostka obce

**Uznesenie č. 3/2022**

Obecné zastupiteľstvo v Hrabovke:

Podľa § 12 ods. 2 , ods. 3, ods. 5 a ods. 6 Zákona o obecnom zriadení **p o v e r u j e** poslanca Ing. Maroša Plška zvolávaním a vedením zasadnutí zastupiteľstva za podmienok citovaných v ustanoveniach Zákona o obecnom zriadení a zaroveň **schvaľuje** ako zástupcu starostky obce.

V Hrabovke, 28.11.2022

Marta Kunová

starostka obce

**Uznesenie č. 4/2022**

**a)** K návrhu na zriadenie komisií pri obecnom zastupiteľstve v Hrabovke :

**1. Zriaďuje komisiu stavebná a životného prostredia a volí:**

**Predseda:** Ing. Maroš Plško

**Členovia**: Ivan Čulen st., Ing. Peter Hladký

**2. Zriaďuje finančnú komisiu a volí:**

**Predseda:** Mgr. Marta Bulejková

**Členovia** : Eva Hladká, Beáta Fajbíková

**3. Zriaďuje komisiu pre kultúru, vzdelávanie mládeže a šport a volí:**

**Predseda:** Ivan Čulen ml.

**Členovia:** Barbora Fodorová, Michaela Peťovská

V Hrabovke, 28.11.2022

Marta Kunová

starostka obce

**Uznesenie č. 5/2022**

Obecné zastupiteľstvo v Hrabovke **schvaľuje** :

a) žiadosť starostky obce na skrátenie úväzku starostky obce na 50 %

b) plat starostky - plat vo výške násobku mzdy v zmysle novely zákona 253/1994 Z. z. platnej

od 1.12.2018, t.j. 1,65-násobok krátený v zmysle úväzku starostky na 50 %.

V Hrabovke, 28.11.2022

Marta Kunová

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Mgr.Bulejková** | **Ing.Čičo** | **Čulen** | **Mráziková** | **Ing.Plško** |
| 1/2022 | **I** | **I** | **I** | **I** | **I** |
| 2/2022 | **I** | **I** | **I** | **I** | **I** |
| 3/2022 | **I** | **I** | **I** | **O** | **O** |
| 4/2022 | **I** | **I** | **I** | **X** | **I** |
| 5/2022 | **I** | **I** | **I** | **O** | **I** |
|  |  |  |  |  |  |
|  |  |  |  |  |  |

**Vysvetlivky: I - za O – zdržal sa**

**X - proti N - neprítomní**

Overovatelia:

Ing. Lukáš Čičo .........................................

Ing. Maroš Plško .........................................

Zapísala:

Mgr. Janka Štefánková .........................................